Title: Moja dota
Description: Glavna junakinja ovoga romana i pripovjedačica osamljena je i neprilagođena djevojčica koja ljetne praznike provodi kod bake u Veloj Luci na otoku Korčuli. Djevojčica uživa u slobodi kretanja, prirodi i društvu svoje 'babe', arhetipske mediteranske žene. Njezina je svakodnevica u dnevnim ritualima, poslovima oko kuće i vrta, povremenim sjećanjima na minula doba te zrncima životnih mudrosti ispričanih u karakterističnom 'velaluškom' dijalektu. No, iz svakog njezina postupka otkriva se neizmjerna ljubav i razumijevanje naspram unuke, djevojčice koja se ne uklapa u zadane rodne i društvene uloge. Idilu narušava povremena prisutnost barbe Kuzme, njezina ujaka, agresivnog i krutog čovjeka patrijahalnih svjetonazora. Djevojčica se bori protiv njegova nasilnog nametanja 'muškog' i 'očinskog' autoriteta, a kako odrasta, njezin bunt poprima različite oblike. I ona se mijenja, razvija i doživljava različita iskustva, što će oblikovati njezinu osobnost i stavove, ali i neizbježno utjecati na odnos s bakom. No, bez obzira na to, sjećanja na korčulanska ljeta djetinjstva ostaju s njom baš poput 'dote' - miraza što ga trajno i nesvjesno nosimo sa sobom kroz životno putovanje.
Subjects: Novel, Slavic philology
Places: Dalmatia (Croatia), Korčula Island (Croatia)
Time periods: 1974-2000